Sabinet | Eetgewoontes van Bloemfontein se inwoners tydens die laat negentiende eeu
n South African Journal of Cultural History - Eetgewoontes van Bloemfontein se inwoners tydens die laat negentiende eeu
Article Title Eetgewoontes van Bloemfontein se inwoners tydens die laat negentiende eeu © Publisher: South African Society for Cultural History Journal South African Journal of Cultural History Author S. Marianna Botes1,
S. Marianna Botes2 and
National Museum, 2
1890&apos;s, Bloemfontein, Culinary practices, Drank, Drink, Eetgewoontes, Food, Laat negentiende eeu, Late nineteenth century and Voedsel
Rent: Rent this article for Abstract Metrics Related Content Abstract In hierdie artikel word die eetgewoontes bespreek van Bloemfontein se inwoners tydens die laat negentiende eeu. Bloemfontein het sedert sy stigting as militêre nedersetting in 1846 ontwikkel tot die welvarende hoofstad van die "modelrepubliek" van die Oranje-Vrystaat in die 1890&apos;s. Die kosmopolitiese samestelling van Bloemfontein se inwoners tydens die 1890&apos;s word weerspieël in sy inwoners se eetgewoontes. In die artikel word hulle voedsel en drank, asook die sosiale aspekte daarvan ontleed en ondersoek ingestel na die verskille en ooreenkomste tussen die verskillende kultuurgroepe se eetgewoontes. Aangesien gesinne groot was, is voedsel in groot hoeveelhede voorberei, terwyl onverwagse gaste gewoonlik genooi is om saam te eet. Sondagmiddagetes was groot en swaar, met tot sewe verskillende disse. Baie blanke inwoners het hulle eie vrugte- en groentetuine gehad, asook pluimvee en selfs &apos;n koei of twee in hulle agterplase, maar vrugte, groente, eiers, vis en alle soorte vleis en vleisprodukte kon by die daaglikse môremark of handelaars en slaghuise gekoop word. Voedsel, koekies, lekkers, koeldrank en alkoholiese drank is ook van die ander Suid-Afrikaanse state en kolonies ingevoer, asook van Europa en Rusland af. Selfs eksotiese kossoorte, soos vars pikkewyneiers, salm, kreef, kaviaar en oesters was in Bloemfontein beskikbaar, veral nadat die eerste spoorlyn Bloemfontein vanaf Kaapstad in 1890 bereik het. Die stapelvoedsel van die swart inwoners was brood, mieliepap, gebakte of gebraaide insekte, tradisionele bier, koffie en suiker. Wanneer hulle dit kon bekostig, is hulle dieet met vleis, melk, groente, stampmielies, konfyt en blikkieskos aangevul.